
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 911 

29 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των οριογραμμών αιγιαλού - παραλίας και πα¬ 
λαιού αιγιαλού απη θέση «ΠΕΥΚΩΝΑΣ» του Δ.Δ. Μα- 


κρυγιάλου του Ν. Πιερίας. 1 

Κήρυξη δημόσιας δασικής έκτασης 12,39 στρεμ. ως ανα¬ 
δασωτέας στην περιφ. Δήμου Λιβαδιού. 2 

Κήρυξη δημοτικής δασικής έκτασης 3,8 στρεμ. ως αναδα¬ 
σωτέας στην περιφ. Δήμου Μελιβοίας. 3 


ΑΠΟΦΑΣΕΙ Σ 

Αριθ. 1051947/4865/Β0010 (1) 

Καθορισμός των οριογραμμών αιγιαλού - παραλίας και πα¬ 
λαιού αιγιαλού στη θέση «ΠΕΥΚΩΝΑΣ» του Δ.Δ. Μακρυ- 

γιάλου του Ν. Πιερίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σήμερα 
μετά Ν.Δ. 532/70, Β.Δ. 704/70, Β.Δ. 705/70, Β.Δ. 192/72, Π.Δ. 
71/84 Π.Δ. 347/86, Ν. 2026/92 και Π.Δ. 97/93. 

2. - Τις διατάξεις του Π.Δ. 551/88 «Οργάνωση Νομαρχιών - 
Οργάνωση Οικονομικών Υπηρεσιών» (ΦΕΚ 259/τ.Α') όπως 
τροποποιήθηκε και ισχύει. 

3. - Τις διατάξεις του άρθρου 19 παρ. 5 Ν. 2344/95, του άρ¬ 
θρου 52 παρ. 6 του Ν. 2218/94, του άρθρου 4 παρ. 7 Ν. 
2240/94 δυνάμει των οποίων αρμοδιότητες του Υπουργείου 
Οικονομικών που είχαν μεταβιβασθεί στους Νομάρχες, ανή¬ 
κουν οτον Περ/κό Δ/ντή σε συνδυασμό με αυτές του άρθρου 
14 παρ. 2 του Ν. 2399/96 με τις οποίες προβλέπεται η κατάρ¬ 
γηση των θέσεων των Περ/κών Δ/ντών, οι αρμοδιότητες πλέ¬ 
ον του οποίου περιήλθαν στον Γενικό Γραμματέα της περιφέ¬ 
ρειας και ασκούνται από Αναπληρωτή Περ/κό Δ/ντή. 

4. - Τις διατάξεις των παρ. 2 και 6 του άρθρου 1 του Ν. 
2503/97, Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδ/ση και άλλες διατά¬ 
ξεις» (ΦΕΚ 107/Α'), σύμφωνα με τις οποίες περιφερειακές Υ¬ 
πηρεσίες του Υπουργείου Οικονομικών που συγκροτούσαν 
την Περιφ. Δ/νση του Νομού ή Νομαρχίας δεν υπήχθησαν 
στην ενιαία οργανική μονάδα της περιφέρειας ούτε καταργή- 
θηκαν αλλά αποτελούν από 1.9.1997, Υπηρεσίες του Υπουρ¬ 
γείου Οικονομικών. 


5. - Το αριθμ. 28979/31.7.97 έγγραφο της Δ/νσης Διοίκησης 
του Υπ. Εσωτερικών Δημ. Διοίκησης &Απ/σης, σύμφωνα μετο 
οποίο οι αρμοδιότητες του Γ.Γ. της Περιφέρειας σε θέματα 
Υπηρεσιών του Υπ. Οικονομικών μεταφέρονται από 1.9.1997 
στον Υπουργό Οικονομικών. 

6. - Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής Καθορισμού 
ορίων αιγιαλού-παραλίας και θέσεων αμμοληψίας». 

7. - Την αριθ. 1078204/927/0006Α/6.8.92 ΚΥΑτων Υπουργών 
Προεδρίας και Οικονομικών με την οποία διατηρείται σε ισχύ 
η Επιτροπή Καθορισμού ορίων αιγιαλού-παραλίας και θέσεων 
αμμοληψίας. 

8. - Τις διατάξεις των άρθρων 1 μέχρι 7 του ΑΝ 2344/40 «πε¬ 
ρί αιγιαλού και παραλίας» όπως τροποποιήθηκαν και συμπλη¬ 
ρώθηκαν με τις διατάξεις του άρθρου 13 του Ν. 1078/80 και 
του άρθρου 23 του Ν. 1337/1983, όπως επίσης και τη σχετική 
Διοικητική και Δικαστηριακή Νομολογίας. 

9. - Την αριθ. 1039386/441/Α0006/21.4.2000 (ΦΕΚ 571 Β') 
κοινή απόφαση του Πρωθυπουργού και Υπουργού Οικονο¬ 
μικών «περί ανάθεσης αρμοδιοτήτων του Υπουργού Οικονο¬ 
μικών στους Υφυπουργούς». 

10. - Την υπ’αριθ. 1043053/483/Α0006/9.5.2000 (ΦΕΚ 622 
τ.Β'/10.5.2000) απόφαση του Υφυπουργού Οικονομικών «πε¬ 
ρί μεταβίβασης αρμοδιοτήτων του Υφυπ. Οικονομικών στον 
Γεν. Γραμματέα, στους Γεν. Διευθυντές κλπ. του Υπ. Οικονο¬ 
μικών». 

11. - Την από 30.10.2000 έκθεση της Επιτροπής Καθορισμού 
των ορίων αιγιαλού και παραλίας, που καθόρισε τα όρια του 
αιγιαλού και της παραλίας στο Δήμο Μεθώνης Ν. Πιερίας στη 
θέση «Πευκώνας» του Δ.Δ. Μακρυγιάλου. 

12. - Το τοπογραφικό και υψομετρικό διάγραμμα που συντά¬ 
χθηκε από τους Α. Μοσχίδη και Ε. Γκούτζιου, τοπογράφους 
του Γραφείου Τοπογραφισεων και Κτηματολογίου της ΝΑ 
Πιερίας, ελέγχθηκε για την ακρίβεια της αποτύπωσης από τον 
Πολ. Μηχανικό Μανώλη Μόχλα, την 29.10.2000 και θεωρήθη¬ 
κε νομότυπα από τον Προϊστάμενο της ΤΥΔΚ Ν. Πιερίας Μι¬ 
χαήλ Παπαμιχαήλ, Πολιτικό Μηχανικό, την ίδια ημερομηνία. 

13. - Το αριθ. 544.5/274/01/3.4.2001 έγγραφο της Δ/νσης 
Α2, Τμήμα Ιετου Γ ενικού Επιτελείου Ναυτικού μετο οποίο μας 
γνωστοποιεί ότι συμφωνεί με την έκδοση επικυρωτικής από¬ 
φασης για τον καθορισμό του αιγιαλού στη θέση «Πευκώνας» 
του Δ.Δ. Μακρυγιάλου, αποφασίζουμε: 

Επικυρώνουμε την από 30.10.2000 έκθεση της Επιτροπής 
καθορισμού των ορίων αιγιαλού παραλίας και παλαιού αιγια- 
λού, καθώς και το συνοδεύον αυτή τοπογραφικό διάγραμμα, 
κλίμακας 1:1000, το οποίο συντάχθηκε το Σεπτέμβριο του 
2000 από τους τοπογράφους του Γ ραφείου Τοπογραφήσεων 
και Κτηματολογίου της ΝΑ Πιερίας, Α. Μοσχίδη και Ε. Γκού- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


τζιου ελέγχθηκε για την ακρίβεια της αποτύπωσης από τον 
Πολ. Μηχανικό Μανώλη Μόχλα, την 29.10.2000 και θεωρήθη¬ 
κε νομότυπα από τον Προϊστάμενο της ΤΥΔΚ Ν. Πιερίας Μι¬ 
χαήλ Παπαμιχαήλ, Πολιτικό Μηχανικό, όπως ορίζουν οι δια¬ 
τάξεις του άρθρου 20 του Ν. 719/77. 

α) Στο τοπογραφικό αυτό διάγραμμα καθορίσθηκε από την 
αρμόδια Επιτροπή όπως πιο πάνω αναφέρεται, η οριογραμμή 
του αιγιαλού με κόκκινη συνεχή πολυγωνική γραμμή με κορυ¬ 
φές 1 -2-3-4-5-6-7-8-9-10-11 και 12 η οποία κορυφή 1 είναι η με 
αριθμό 1 κορυφή του καθορισμού της οριογραμμής του αιγια- 
λού της κοινότητας Μακρυγιάλου (ΦΕΚ 170/Δ/21.7.1972 και 
ΦΕΚ82/Δ71.3.1978). 

β) Την οριογραμμή της παραλίας με κίτρινη συνεχή πολυ¬ 
γωνική γραμμή με κορυφές 1'-2'-3'-4'-5'-6'-7'-8'-9'-10'-11' και 
12 '. 

γ) Την οριογραμμή του παλαιού αιγιαλού με μπλε, συνεχή, 
πολυγωνική γραμμή με κορυφές τις αριθ. 1-1"-2"-3"-4"-5"-6"- 
7"-8"-9"-10" και 5 στο τέρμα της οριογραμμής. 

Οι κορυφές των οριογραμμών αιγιαλού και παλαιού αιγια- 
λού έχουν συντεταγμένες, οι οποίες είναι εξαρτημένες από το 
Τριγωνομετρικό Δίκτυο της ΓΎΣ. 

Η παρούσα απόφαση, μαζί με την Έκθεση της Επιτροπής 
Καθορισμού ορίων αιγιαλού - παραλίας και το συνόδευαν το- 
πογραφικό διάγραμμα, να δημοσιευθούν στην Εφημερίδα 
της Κυβερνήσεως. 

Αθήνα, 19 Σεπτεμβρίου 2001 
Με εντολή Υπουργού 

Ο Γ ενικός Διευθυντής ΔΠ και Εθν. Κληρ/των 
ΣΠΥΡΟΣ I. ΣΤΑΘΗΣ 


ΕΚΘΕΣΗ 

ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ - ΠΑΡΑΛΙΑΣ ΚΑΙ 
ΠΑΛΑΙΟΥ ΑΙΓΙΑΛΟΥ ΣΤΗ ΘΕΣΗ ΠΕΥΚΩΝΑΣ 
ΜΑΚΡΥΓΙΑΛΟΥ Ν. ΠΙΕΡΙΑΣ 

Για τον καθορισμό για πρώτη φορά των ορίων του αιγιαλού, 
της παραλίας καιτου παλαιού αιγιαλού, από το νότιο άκρο του 
Συνοικισμού Μακρυγιάλου όπου καταλήγει ο καθορισμός των 
οριογραμμών αιγιαλού - παραλίας (ΦΕΚ 170/Δ721.7.1972 και 
ΦΕΚ 82/Δ71.3.1978) της παραλίας Μακρυγιάλου, μέχρι το ό¬ 
ριο των αγροκτημάτων Μακρυγιάλου - εξαγοραστών Μακρυ¬ 
γιάλου, μήκους περίπου 800 μέτρων. 

Στην Κατερίνη σήμερα στις 3ο Οκτωβρίου ημέρα Δευτέρα 
του έτους 2000 οι παρακάτω υπογράφοντες: 

1. - Παπαργυρίου Μιχαήλ, Προϊστάμενος της Κτηματικής Υ¬ 
πηρεσίας Ν. Πιερίας, ως πρόεδρος. 

2. - Μόχλας Εμμανουήλ, Πολιτικός Μηχανικός της ΤΥΔΚ Ν. 
Πιερίας. 

3. -ΠαρλαπάνοςΔημήτριος, Ανθ/ρχοςΛ.Σ.Δ/ντήςτου Γ Λιμ. 
Τμήματος Κατερίνης, ο οποίος αναπληρώνει τον Κεντρικό Λι¬ 
μενάρχη Θεσ/νίκης που απούσιαζε κατά την συνεδρίαση της 
Επιτροπής για υπηρεσιακού λόγους, ως μέλη, και παρουσία 
της γραμματέως της Επιτροπής Σιονακίδου Βασιλικής αποτε- 
λούντες την Επιτροπή Καθο- ρισμού των ορίων αιγιαλού και 
παραλίας σύμφωνα με το άρθρο 100 του Π.Δ. 284/88 και της 
αριθ. 782/31.1.2000 απόφασης του Προϊσταμένου της Οικο¬ 
νομικής Επιθεώρησης Κεντρικής Μακεδονίας, η οποία συ¬ 
γκλήθηκε με τις αριθ. 1166/4.7.2000 πρόσκλησης του προέ¬ 
δρου της, μεταβήκαμε επίτόπου στην παραπάνω περιοχή και 
αφού λάβαμε υπόψη: 

1. Τις διατάξεις του Α. Ν. 2344/40 όπως τροποποιήθηκαν και 
συμπληρώθηκαν μεταγενέστερα, όπως επίσης και την σχετι¬ 
κή διοικητική και δικαστηριακή νομολογία. 

2. Την ανάγκη καθορισμού των ορίων αιγιαλού - παραλίας 
και παλαιού αιγιαλού στην παραπάνω περιοχή, επειδή η πε¬ 
ριοχή παρουσιάζει μεγάλη τουριστική ανάπτυξη. 


3. Το τοπογραφικό και υψομετρικό διάγραμμα που συντά¬ 
χθηκε στις 10 Σεπτεμβρίου 2000 από τους τοπογράφους Α. 
Μοσχίδη - Ε. Γκούτζιου, του Γραφείου Τοπογραφήσεων και 
Κτηματολογίου της Ν.Α. Πιερίας, ελέγχθηκε και θεωρήθηκε 
νομότυπα από τον Μιχαήλ Παπαμιχαήλ, Πολιτικό Μηχανικό, 
Προϊστάμενο της ΤΥΔΚ Ν. Πιερίας στις 29.10.2000 όπως ορί¬ 
ζει το άρθρο 20 του Ν 719/77. 

4. Την από 4.9.2000 έκθεση έρευνας ιδιοκτησιακού καθε¬ 
στώτος, άρθρο 9 του Α. Ν. 1539/38 για την πιο πάνω έκταση α¬ 
πό τον Παναγιώτη Νικολάίδη, τοπογράφο της Κτηματικής Υ¬ 
πηρεσίας Ν. Πιερίας. 

5. Την σχηματισθείσα αντίληψη από τις επί τόπου μεταβά¬ 
σεις μας για το πλάτος της βρέχόμενης ζώνης ξηράς και τα 
λοιπά συναφή στοιχεία ήτοι: 

α) ότι η έκταση είναι ημιορεινή, βραχώδης, με μεγάλη κλίση 
και υψομετρικές διαφορές. 

β) ότι ο θαλάσσιος χώρος είναι αναπεπταμένο πέλαγος χω¬ 
ρίς υφάλους με πολλούς διάσπαρτους βράχους στην ακτή, η 
οποία έχει υποστεί διάβρωση σε όλο το μήκος της και σε πλά¬ 
τος που κυμαίνεται από 5 έως 10 μέτρα, με βάθος θαλάσσης 
που αυξάνει ομαλά και με ύψος κυμάτων που δεν υπερβαί¬ 
νουν τα 3 μέτρα. 

γ) Ότι οι κύριες κατευθύνσεις των πνεόντων ανέμων είναι 
βόρειες, βορειοανατολικές. 

δ) Ότι η έκθεση της έκτασης είναι βόρεια - βορειοανατο¬ 
λική. 

6. - Ότι πρέπει να καθορισθεί ζώνη παραλίας 10 μέτρων σε 
όλο το μήκος της προς καθορισμό περιοχής. 

7. - Ότι πρέπει να καθορισθεί παλαιός αιγιαλός, για το λόγο 
ότι το τεμάχιο 962, της οριστικής διανομής του έτους 1936, 
του αγροκτήματος Μακρυγιάλου, αναφέρεται αμμώδες - Δη¬ 
μόσιο και έτσι εξασφαλίζεται ο χαρακτήραςτου και διασφαλί¬ 
ζεται το ιδιοκτησιακό καθεστώς. 

8. - Ότι στην προς καθορισμό περιοχή, υπάρχουν παραχω¬ 
ρήσεις από το Υπουργείο Γεωργίας, οι οποίες όμως δεν θίγο¬ 
νται από τις οριογραμμές αιγιαλού ή παλαιού αιγιαλού. 

9. - Ότι στην προς καθορισμό περιοχή δεν υπάρχουν κανε- 
νός είδους άλλες παραχωρήσεις από το Ελληνικό Δημόσιο, ό¬ 
πως αναφέρεται και στην από 4.9.2000 έκθεση έρευνας ιδιο¬ 
κτησιακού καθεστώτος που συντάχθηκε από τον Παναγιώτη 
Νικολάίδη, υπάλληλο της Κτηματικής Υπηρεσίας, η οποία ε¬ 
πισυνάπτεται καθώς καιτην από 4.9.2000 Τεχνική Έκθεση του 
ιδίου υπαλλήλου, καθορίζουμε: 

α) την οριογραμμή του αιγιαλού με κόκκινη, συνεχή, πολυ¬ 
γωνική γραμμή με κορυφές τις αριθ. 1-2-3-4-5-6-7-8-9-10-11 
και 12, η οποία κορυφή 1 είναι η με αριθμό 1 κορυφή του κα¬ 
θορισμού της οριογραμμής του αιγιαλού της κοινότητας Μα¬ 
κρυγιάλου (ΦΕΚ 170/Δ/21.7.1972 και ΦΕΚ 82/Δ/1.3.1978). β) 
την οριογραμμή της παραλίας με κίτρινη, συνεχή, πολυγωνι¬ 
κή γραμμή με κορυφές τις αριθ. 1'-2'-3'-4'-5'-6'-7'-8'-9'-10'-1 Τ 
και 12'. 

γ) την οριογραμμή του παλαιού αιγιαλού με μπλε, συνεχή, 
πολυγωνική γραμμή με κορυφές τις αριθ. 1-1"-2"-3"-4"-5"-6"- 
7"-8"-9"-10"- και 5 στο τέρμα της οριογραμμής. 

Οι κορυφές των οριογραμμών του αιγιαλού και παλαιού αι- 
γιαλού, οι οποίες έχουν συντεταγμένες είναι εξαρτημένες α¬ 
πό τις στάσεις της αποτύπωσης και οι συντεταγμένες τους α¬ 
ναγράφονται στο συνημμένο πίνακα του τοπογραφικού δια¬ 
γράμματος. 

Η επιτροπή 

Ο Πρόεδρος 
ΜΙΧΑΛΗΣ ΠΑΠΑΡΓΥΡΙΟΥ 
Τα μέλη 

ΕΜΜΑΝΟΥΗΛ ΜΟΧΛΑΣ ΔΗΜΗΤΡΙΟΣ ΠΑΡΛΑΠΑΝΟΣ 




ΡΒΑΚΗ ΔΚΗΚΚΣΗ ΠΙΕΡΙΑΣ 





έΘΜ'ΚΟ ϊγηοΓ^ι&ίϋΟ 

Αριθ. 2349 (2) 

Κήρυξη δημόσιας δασικής έκτασης 12,39 στρεμ. 
ως αναδασωτέας στην περιφ. Δήμου Λιβαδιού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2503/97 «περί διοικητικής αποκέ¬ 
ντρωσης». 

2. Την αριθμ. 1860/23.3.2001 (ΡΕΚ. 421/12.4.2001) Από¬ 
φαση Γ.Γ. Περιφ. Θεσσαλίας «περί εξουσιοδότησης των 
Προϊσταμένων της Περιφέρειας, των Δ/ντών Δασών των 
Νομών, των Δασαρχών κλπ. να υπογράφουν με εντολή 
του». 

3. Τις διατάξεις των άρθρων 38 παρ. 1 και41 παρ. 1 και3 
του Ν. 998/79 «περί προστασίας των δασών κ.λπ.». 

4. Τις α) 160417/1180/8.7.1980 και β) 182447/3049/ 
24.9.1980 Δ/γές του Υπουργείου Γεωμ/ίας σχετικές με 
την κήρυξη εκτάσεων ως αναδασωτέων. 

δ.Τηναριθ. 4465/23.8.2001 αναφοράτου Δασαρχείου 
Ελασσόνας, με την οποία προτείνεται η κήρυξτ; της δη¬ 
μόσιας δασικής έκτασης των 12,39 στρεμμάτων που 
βρίσκεται στη θέση «Βαγιωνίτα» «περιοχής Δ.Δ. Λιβαδι¬ 


ού, Δήμου Λιβαδιού, ως αναδασωτέας, αποφασίζουμε: 

Κηρύσσουμε αναδασωτέα την δημόσια δασική έκταση 
των 12,39 στρεμμάτων, της οποίας η βλάστηση κατα¬ 
στράφηκε λόγω πυρκαγιάς στη θέση «Βαγιωνίτα», περιο¬ 
χής Δ.Δ. Λιβαδιού, Δήμου Λιβαδιού και η οποία ορίζεται: 

ΑΝΑΤΟΛΙΚΑ: Δημόσια δασική έκταση. 

ΔΥΤΙΚΑ: Δη μόσια δασική έκταση. 

ΒΟΡΕΙΑ: Δημόσια δασική έκταση και αγροί κατοίκων 
Λιβαδιού. 

ΝΟΤΙΑ: Αγροτικός δρόμος. 

Η ανωτέρω έκταση, η οποία απεικονίζεται μετά στοιχεία 
Α, Β, Γ, Δ στο διάγραμμα του Δασαρχείου Ελασσόνας το 
οποίο αποτελεί αναπόσπαστο τμήμα της παρούσης, θα 
αναδασωθεί με τη φυσική διαδικασία. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 8 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 

Αριθ. 1991 (3) 

Κήρυξη δημοτικής δασικής έκτασης 3,8 στρεμ. 
ως αναδασωτέας στηνπεριφ. Δήμου Μελιβοίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Η2503/97 «περί διοικητικής αποκέ¬ 
ντρωσης». 

2. Την αριθμ. 1860/23.3.2001 (ΦΕΚ. 421/12.4.2001) Α¬ 
πόφαση Γ. Γ. Περιφ. Θεσσαλίας «περί εξουσιοδότησης 
των Προϊσταμένων της Περιφέρειας, των Δ/ντών Δασών 
των Νομών, των Δασαρχών κλπ. να υπογράφουν με εντο¬ 
λή του». 

3. Τις διατάξεις των άρθρων 38 παρ. 1 και 41 παρ. 1 και 
3 του Ν. 998/79 «περί προστασίας των δασών κλπ.». 

4. Τις α) 160417/1180/8.7.1980 και β) 182447/3049/ 
24.9.1980 Δ/γές του Υπουργείου Γεωργίας σχετικές με 
την κήρυξη εκτάσεων ως αναδασωτέων. 

5. Την αριθ. 1921/18.7.2001 αναφορά του Δασαρχείου 
Αγίας με την οποία προτείνεται η κήρυξη της δημοτικής 
δασικής έκτασης των 3,8 στρεμμάτων που βρίσκεται στη 
θέση «Κακοσκάλι -Γκούτζιμπο» περιοχής ΔΑ Μελιβοίας, 


Δήμου Μελιβοίας, ως αναδασωτέας, αποφασίζουμε: 

Κηρύσσουμε αναδασωτέα την δημοτική δασική έκταση 
των 3,8 στρεμμάτων, της οποίας η βλάστηση καταστρά¬ 
φηκε λόγω παράνομης κατάληψης και εκχέρσωσης στη 
θέση «Κακοσκάλι - Γκούτζιμπο», περιοχής Δ.Δ. Μελιβοί- 
ας, Δήμου Μελιβοίας και η οποία ορίζεται: 

ΑΝΑΤΟΛΙΚΑ: Ρέμα και Δημοτική δασική έκταση. 

ΔΥΤΙΚΑ: Δημοτική δασική έκταση (που εκχερσώθηκε 
παράνομα από την Βασιλική Μπάτσικα). 

ΒΟΡΕΙΑ: Δημοτική δασική έκταση. 

ΝΟΤΙΑ: Δημοτική δασική έκταση. 

Η ανωτέρω έκταση, η οποία απεικονίζεται με τα στοιχεία 
Α. Β. Γ. Δ. Ε.Ζ. Η. Αστό διάγραμμα τουΔασαρχείου Άγιας, 
το οποίο αποτελεί αναπόσπαστο τμήμα της παρούσης, θα 
αναδασωθεί με τη φυσική διαδικασία. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 8 Οκτωβρίου 2001 

Με εντολή Γενικού Γραμματέα Περιφέρειας 
Ο Διευθυντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 

